HERÄTYKSEN LÄPIMURTO
Evankelista Hermes Falcao Jr.
Viemässä evankeliumia kansoille
Todista Jumalan ihmeitä
Koe Jumalan ihmeitä
www.revivalexplosion.com facebook: revivalexplosion
Radio- ja TV-työ
Brasilia, Suomi, Ranska, Norja, Englanti ja USA
Taistelu oikean evankeliumin puolesta
Tervetuloa ohjelman pariin! Olen ohjelman isäntä Hermes Falcao Jr.
Luvassa on jälleen mahtava ohjelma.
Aion puhua eräästä hyvin tärkeästä aiheesta.
Aiheena on taistelu oikean evankeliumin puolesta.
Uskon, että tässä ajassa käydään taistelua -
oikeasta Jeesuksen evankeliumista.
On monia kirkkokuntia, liikkeitä ja tunnustuskuntia, -
mutta uskon, että nyt käydään taistelua -
Jeesuksen evankeliumin totuudesta enemmän kuin koskaan.
Uskon, että vihollisella on harhaoppi joka makuun.
Tarkoitan, että paholaisen valhe- ja eksytysarsenaali, -
jolla se yrittää tavoittaa seurakuntaa, -
kasvaa kasvamistaan.
On tarjolla monia eksytyksen kerroksia, -
että jos ei pidä yhdestä, paholainen tarjoaa toista.
Jos ei hyväksy yhtä, se kokeilee jotakin muuta.
Olen nyt rehellinen.
Vihollinen ei ole kiinnostunut maailman ihmisistä, -
koska ne ovat jo sen talutusnuorassa.
Vihollinen on kiinnostunut seurakunnasta, -
koska se haluaa tuoda hämmennystä, eksytystä ja valheita, -
jotta se saa ihmiset harhautumaan ja nukahtamaan hengellisesti.
Niin se voi käyttää heitä hyödyksi ja saa vallan, koska ihmiset eivät tajua.
Olen huomannut erään asian elämässäni.
Vihollisella on eräs taktiikka.
Se käyttää hyväksi kristittyjen sinisilmäisyyttä.
Uskon, että Jeesus on kutsunut meidät olemaan puhdassydämisiä.
Puhdassydämisyys on eri asia kuin sinisilmäisyys.
Jeesus oli kaikista ihmisistä puhtain. Silti Raamatussa sanotaan, -
ettei Hän antanut eksyttää itseään, sillä Hän tunsi ihmisten sydämen.
Hän ei ollut sinisilmäinen. Hän oli puhdas, pyhä ja tahraton, -
mutta Hän tunsi vihollisen taktiikat, aseet, valheet ja eksytykset.
Jeesuksen tavoin meidänkin täytyy olla puhdassydämisiä -
mutta tarkkaavaisia, valppaita ja tietoisia vihollisen juonista.
Olen julistanut evankeliumia jo jonkin aikaa.
Olen matkustanut eri paikoissa. Olen käynyt Euroopassa
Näen omin silmin, -
miten Jumalan voima ja Pyhä Henki liikkuvat -
valtavalla tavalla.
Tulin juuri Norjasta. Kerron todistuksia siitä, mitä Herra tekee siellä.
Ihmisiä pelastuu. Jeesus kohtaa heitä. He parantuvat radikaalisti, -
ja lääkäri vahvistaa sen. He vapautuvat pahoista hengistä.
Tämä Hengen liikkeen rinnalla -
näen eksytyksen aallon, joka tavoittelee seurakuntia ja yksilöitä.
Sen tavoite on kääntää heidät pois Sanan totuudesta -
ja saada heidät lähtemään mukaan eksytyksen henkiin.
Olen nähnyt, miten tunnetutkin pastorit -
menevät mukaan harhaoppisiin kirkkolaitoksiin, -
jotka opettavat epäjumalanpalvelusta ja ovat täynnä pahuutta!
Silti heistä jotkut kääntyvät kuulijoidensa puoleen -
ja sanovat: "He ovat Jumalan lapsia.
Meidän täytyy asettua heidän kannalleen rakkauden takia."
Eikö olekin ihmeellistä? Paholainen on kieroutunut.
Se käyttää rakkautta tekosyynä sille, -
että se voi laittaa ihmiset eksytyksen, valheiden ja harhaopin ikeen alle.
Saatat sanoa: "Opinkappaleet eivät ole tärkeitä." Kyllä ne ovat!
Paavalin eräs tehtävä oli asettaa kristillisen kirkon opinkappaleet.
Hän onnistui siinä hyvin. Hän rohkaisi seurakuntaa jatkuvasti opin takia.
Hän varoitti ja nuhteli heitä ja oikoi heidän käsityksiään.
Hän kuritti heitä, jotta he oppisivat oikean opin.
Tahdon lukea raamatunkohdan -
Gal. 1:8:sta.
Siinä Paavali varoittaa ankarasti seurakuntaa.
Uskon, että meidän täytyy kiinnittää huomiota Sanaan.
Jos se on Raamatussa, se on tärkeää.
Uskon, ettei Jumala tuhlaa aikaa.
Jos Hän laittoi jotakin Raamattuun, siihen pitää kiinnittää huomiota.
Gal. 1:8: "Mutta vaikka me, tai vaikka enkeli taivaasta -
julistaisi teille evankeliumia, joka on vastoin sitä, -
minkä me olemme teille julistaneet, hän olkoon kirottu."
Jotkut eivät pidä tästä. "Hermes, olet liian kova ja ankara.
Sinä olet tuomitsevainen. Olet liian kova ihmisiä kohtaan."
Kuuntele. Siteeraan Raamattua, Uutta testamenttia.
Tässä sanotaan, että jos "joku".
Paavali jopa sanoo: "jos me".
Hän sanoi, että vaikka hän itse luisuu taaksepäin, tulee hulluksi -
tai alkaa seurata eksytystä...
"Vaikka minä itse tai me tulemme ja julistamme eri evankeliumia -
ja vaikka enkeli taivaasta tulisi julistamaan eri evankeliumia, -
sellainen olkoon kirottu."
Niin sanotaan Raamatussa. Lue vaikka itse.
"Olkoon heidän sanomansa kirottu." Toisin sanoen tuo sanoma on kirottu.
Nyt on tärkeää kiinnittää huomiota siihen, mitä ja ketä kuuntelee, -
koska tämä on ratkaisevan tärkeää.
Voi olla, että kuuntelet kirottua sanomaa.
Jos se on eri evankeliumi, Paavalin mukaan se on kirottu.
Saatat olla kirotun opetuksen alainen.
Se tekee varmasti hallaa elämällesi.
En yritä nyt pelotella ketään.
Sanon vain, että täytyy kiinnittää tarkasti huomiota siihen, -
mitä ja ketä kuuntelee.
Juttelin erään pastorin kanssa.
Hän sanoi: "Valitettavasti monet pastorit ja johtajat, -
joihin voitiin ennen luottaa, eivät ole enää luotettavia." Se on totta.
Ihmiset menevät mukaan vääriin opetuksiin -
ja epäjumalanpalvontaan.
Hiljattain kuuntelin pastoria Ruotsista.
En sano nimiä. En halua vaikeuksia.
Kyseinen pastori jätti kirkkokuntansa -
ja liittyi kirkkolaitokseen, joka on täysin harhaoppinen.
Siinä ei ole järkeä. Se on täysin eksytystä.
Voisin luetella pitkän listan vääristä opeista, joita tuo kirkkolaitos opettaa.
Silti pastori meni siihen mukaan.
Mitä oikein on meneillään?
Mikä on ongelmana tässä?
Ihmiset harhautuvat pois polulta.
He eivät seuraa evankeliumia. He seuraavat eri henkeä.
Ellei seuraa Jumalan Henkeä ja Sanan ohjetta, -
seuraa eri henkeä.
Ellei seuraa Pyhää Henkeä, seuraa eri henkeä.
Seuraamme aina jotakin henkeä, koska hengellinen maailma -
vaikuttaa luonnolliseen maailmaan ja hallitsee sitä. Ellei ole virittynyt -
Pyhän Hengen taajuudelle, on virittynyt muiden henkien taajuudelle.
Paavali vetoaa seurakuntaan: -
"On asetettava rajoja."
Jotkut tulevat rakkauden nimessä ja sanovat: -
"Kaikki pelastuvat, uskoivatpa he tai eivät." Se on universalismia.
"Kaikki pelastuvat, koska Jeesus kuoli ristillä."
Jotkut väittävät jopa, ettei kenenkään tarvitse enää tehdä parannusta.
Heidän mukaansa uskovankaan ei tarvitse tehdä parannusta synnistä.
Onko niin todellakin?
Jos se on totta, Jeesus teki ison virheen Ilmestyskirjassa, -
koska Hän käski seurakunnan tehdä parannusta.
Jokin on vialla tässä näkemyksessä.
Jos ei tarvitse tehdä parannusta, miksi Jeesus kehottaa siihen?
Joku sanoo: "Sana on 'metanoia', mielenmuutos."
Totta, mutta mielenmuutosta seuraa aina käytöksen muutos.
Todellinen parannuksenteko tuottaa hedelmän.
Jeesus käski Vähän-Aasian seurakuntia tekemään parannuksen.
On olemassa monia vääriä opetuksia mutta myös taistelu totuuden puolesta.
Hän on ainoa tie, totuus ja elämä.
Kukaan ei tule Isän luo muuten kuin Hänen kauttaan.
Jumalan Sanassa on asioita, joista ei voi neuvotella.
Jumala kutsuu meitä puolustamaan Sanaa rakkaudellisesti, -
puolustamaan sitä, mitä Raamatussa sanotaan.
Meidän on aika juurtua Sanaan ja hylätä ihmisopit.
Meidän on aika vahvistua Sanassa.
Käymme lyhyellä tauolla. Järjestämme konferenssin Turussa. Tule mukaan!
Jatketaan opetusta kohta.
Ihmeesi odottaa sinua Turussa. Nähdään siellä!
Kiitos Jumalalle!
Aloitamme Suomessa kurssilla, joka järjestetään 1.―3. syyskuuta.
Sen jälkeen meillä on Tulijuhlat-konferenssi Turussa.
Tahdon nähdä sinut siellä, -
koska tuomme oikeaa Jeesuksen evankeliumia.
Jumala vahvistaa Sanansa ihmein, merkein ja tunnusteoin.
Ihmisiä pelastuu, parantuu ja vapautuu.
Se on oleva vuodatuksen, ylistyksen ja Hengen virran aikaa.
Tahdon nähdä sinut ja perheesi siellä. Tahdon tavata sinut, tervehtiä sinua, -
halata sinua ja rukoilla puolestasi. Pidämme hauskaa Hengessä.
Merkitse päivämäärä kalenteriin ja kirjoita tiedot ylös.
Käy kotisivuillamme. Konferenssi on ilmainen.
Siihen ei tarvitse ilmoittautua. Riittää, että ilmestyt paikalle -
nälkäisenä odottaen Jumalan kosketusta.
Puhumme taistelusta oikean evankeliumin puolesta.
Vihollinen yrittää kaikin keinoin harhauttaa pois tosi evankeliumista.
Evankeliumi tarkoittaa hyviä uutisia.
Jeesuksen evankeliumi on yksinkertainen.
Jopa lapsi ymmärtää, että ihmiskunta on syntinen.
Se tarvitsee Jeesusta, joka tuli ja kuoli koko maailman puolesta -
sovitusuhrina jokaisen syntien edestä.
Hän nousi kuolleista kolmantena päivänä. Hän nousi taivaaseen.
Joka uskoo Jeesukseen ja Hänen antamaansa uhriin, -
saa pelastuksen, ikuisen elämän ja Pyhän Hengen.
Se on niin yksinkertaista.
Silti monet yrittävät tehdä siitä monimutkaista.
Siinä ei ole kyse teoista.
Se on yksinkertaisesti uskoa Jeesukseen Kristukseen.
Armosta olemme pelastetut, -
emme tekojen kautta, ettei kukaan kerskaisi.
Se on Jumalan lahja. Se on evankeliumi. Niin yksinkertaista!
Paavali sanoi 1. Kor. 1:18:ssa: -
"Sillä sana rististä on hullutus niille, jotka kadotukseen joutuvat, -
mutta meille, jotka pelastumme, se on Jumalan voima."
Saarnaajien on aika alkaa saarnata taas rististä, -
Jeesuksen verestä, Jeesuksen nimestä ja Jumalan voimasta, -
sillä ristin sanoma on Jumalan voima.
Paavali sanoi Room. 1:16:ssa: "Sillä minä en häpeä evankeliumia; -
sillä se on Jumalan voima, itsekullekin uskovalle pelastukseksi".
Ihmiset etsivät uutta ilmestystä ja asiaa.
He heräävät aamulla ja kysyvät: "Onko uutta ilmestystä tänään?"
Meillä on se jo. Se on ilmestys uudesta liitosta ja Jeesuksen rististä.
Jumalan voima on Jeesuksen veressä, runnellussa ruumiissa -
ja ylösnousemuksessa. Jeesuksen nimessä on voima.
Jeesuksen uhrissa ja ylösnousemuksessa on voima.
Uskon, että kun tunnustamme voiman -
ja tulemme sen kanssa kosketuksiin, meidän pitää levittää sitä.
Meidän täytyy julistaa oikeaa evankeliumia, ristin sanomaa -
ja parannuksentekoa. Jotkut sanovat, ettei tarvitse enää tehdä parannusta.
Silti Jeesus käski tekemään paran- nusta, samoin Johannes Kastaja.
Pietarilta kysyttiin Apostolien tekojen kirjassa: "Mitä meidän pitää tehdä?"
Hän sanoi: "Tehkää parannus ja kääntykää, -
että teidän syntinne pyyhittäisiin pois ja virvoituksen ajat tulisivat."
Jeesus käski Vähän-Aasian seurakuntia tekemään parannuksen.
Miksi ihmeessä ihmiset keksivät asioita, -
kuten ettei tarvita enää parannuksentekoa?
Jotkut sanovat, ettei Jeesuksen sanoista tarvitse piitata. Niinkö?
Heitetäänkö Uudesta testamentista isoja osia sitten pois?
He sanovat, että Jeesus julisti lakia. Ihanko totta?
Raamatussa sanotaan, että laki tuli Mooseksen kautta, -
armo ja totuus Jeesuksen kautta.
Samaten new age on ujuttautunut seurakuntaan.
Kuten sanoin alussa, -
ellemme ole tarkkoja, vihollisella on harhaoppi joka makuun.
Jos olet uskonnollinen ja pidät säännöistä ja määräyksistä, -
on olemassa kirkkolaitos, johon voit liittyä.
Monet pastorit ovat kallellaan sinne päin ja liittyvät kirkkolaitokseen.
En mainitse nimiä, mutta monia tällaisia asioita on käynnissä.
Voi liittyä kirkkolaitokseen. Voi ladella uskonnollisia rukouksia.
Se on vihollisen valhe niille, jotka ovat taipuvaisia uskonnollisuuteen.
Hengellisyyteen taipuva uskova tykkää Jumalan voimasta.
Hänen vaaranaan on new age, joka ujuttautuu seurakuntaan.
Tapasin tässä hiljattain erään saarnaajan.
Hän myi eräänlaista laitetta, johon työnnetään käsi.
Laitteen on määrä kertoa, mitkä ovat henkilön hengelliset ongelmat.
Mikä ihmeellinen Pyhän Hengen korvike, eikö niin? Uskomatonta.
Uskova voi ostaa laitteen ja työntää kätensä sinne.
Se kertoo, onko ongelmana hylkäämiskokemus, -
huono itsetunto tai jokin muu.
Sen jälkeen laite kertoo, millaista öljyä henkilön pitää ostaa.
Kun ostaa öljyn ja juo sen, öljy parantaa sielun. Todellako?
Hetkinen! Mikä korvike Pyhälle Hengelle!
Ei enää tarvita Pyhää Henkeä ilmoittamaan asioita eikä Sanaa.
Riittää, että laittaa kätensä laitteeseen. Laite ratkoo ongelmat.
Se ei ole Jeesuksen evankeliumi! Se on kaikkea muuta kuin evankeliumi.
New agekin myy sellaisia juttuja, kuten öljyä. Ota vaikka selvää.
Kuten sanoin, on olemassa eksytyksen kerroksia.
Uskonnollisuuteen taipuvainen uskova -
lankeaa helposti epäjumalan- palvontaan, kuviin ja muuhun roskaan.
Sitten taas hengellisen uskovan eteen paholainen marssittaa new agen.
Liberaalille uskovalle se puolestaan tarjoaa väärää armoa.
Ihminen voi siis valita, mitä valhetta hän haluaa seurata.
En tiedä sinusta, mutta minä en halua seurata valheita vaan Jumalan Sanaa-
ja Jeesusta. Kiinnitän silmäni Häneen, sillä Hän on uskon alkaja ja täyttäjä.
Niin kauan kuin katse on kiinnitettynä Jeesukseen, ei joudu harhaan, -
sillä Pyhä Henki, Totuuden Henki, antaa hengellistä erottelukykyä.
En puhu tuomiosta -
vaan hengellisestä erottelukyvystä.
Jeesus sanoi, että Hänen lampaansa tuntevat Hänen äänensä.
Vieraan ääntä ne eivät seuraa. Halleluja! Kunnia Jumalalle!
Tahdon rohkaista katsojia.
Kunhan katseesi on kiinnitettynä Jeesukseen, -
riittää, että palvoo ja kiittää Herraa. "En anna eksyttää itseäni.
Pyhä Henki, Totuuden Henki, on sisälläni. Hän asuu minussa."
Tahdon nyt rukoilla puolestanne.
Meidän täytyy kilvoitella meille annetun uskon puolesta.
Se sanotaan Juudaan kirjeessä.
Emme kehittele tätä uskoa itse. Pyhä Henki antoi sen pyhille.
Tahdon rukoilla uskon ja erottelukyvyn vahvistumisen puolesta.
Rukoilen, että henkien erottelukyky alkaa toimia elämässäsi.
Meillä on täällä rukouspyyntöjä. Jos olet sairas tai väsynyt, -
julistan yllesi Jumalan voimaa ja kosketusta Jeesuksen nimessä.
Isä, rukoilemme jokaisen katsojan puolesta.
Kosketa heitä Pyhällä Hengellä.
Anna heille hengellistä erottelukykyä.
Älä anna isojen nimien, maineen, rahan tai ihmisvaikutuksen -
johtaa heitä harhaan. Anna heidän juurtua Sanaan.
Isä, anna heidän korottaa Sinua ja kohdata läsnäolosi.
Anna heille erottelukyvyn ja rohkeuden pyhää tulta, -
jotta he voivat julistaa totuutta, pitää kiinni periaatteistaan -
ja varjeltua eksytykseltä. Nouskoon Totuuden Henki Suomessa, -
Ruotsissa, Virossa ja muissa maissa.
Anna Totuuden Hengen nostaa ja polttaa niitä, -
jotka aikovat julistaa Jeesuksen evankeliumia -
vaikuttimenaan vain Jeesuksen nimen korottaminen.
Herra, ylistän Sinua. Isä, tuo terveys ihmisten kehoon.
Tuon eteesi sairauksien ja tautien kanssa kamppailevat.
Nuhtelemme jokaista vaivan ja taudin henkeä Jeesuksen nimessä.
Lähde ulos Jeesuksen nimessä!
Kosketa jokaista. Kosketa niitä, jotka tarvitsevat vapautusta mielen alueella.
Paljasta väärät opetukset. Anna ihmisten vapautua niistä, -
niin että he kuuntelevat Jumalan Sanan totuutta -
ja täyttyvät Pyhällä Hengellä ja tulella Jeesuksen nimessä.
Kiitos, Herra, Jeesuksen nimessä. Kiitos, että läsnäolosi laskeutuu -
olohuoneisiin, huoneisiin ja sairaaloihin.
Isä, anna läsnäolosi juuri nyt. Jeesuksen nimessä! Kiitos, Herra!
Tahdon jättää teille sananpaikan Juudaan kirjeestä. Se on tärkeä kohta.
Juud. 1:3: "Rakkaani! Kun minulla on ollut harras halu kirjoittaa teille -
yhteisestä pelastuksestamme, tuli minulle pakko kirjoittaa -
ja kehoittaa teitä kilvoittelemaan sen uskon puolesta, -
joka kerta kaikkiaan on pyhille annettu."
Paavali vetosi heihin ja kehotti heitä kilvoittelemaan.
Kilvoittelu on meille annetun uskon varjelemista ja valvomista.
Minä itse en ole luonut uskoani.
Usko on ollut täällä maailmassa tuhansia vuosia, kiitos Jumalan.
Se on lähtöisin Jumalasta.
Hän kehottaa kilvoittelemaan tosi uskon ja evankeliumin puolesta.
Älä lankea eksytykseen. Pysy vahvana Sanassa.
Jos sinulla on rukouspyyntö, kirjoita meille. Otamme yhteyttä.
Käy kotisivuillamme. Lähetä sähkö- postia. Ota yhteyttä somen kautta.
Rakastamme sinua. Tahdomme, että pysyt vahvana Sanassa -
ja Pyhässä Hengessä. Jumalan siunausta! Nähdään ensi kerralla!
Tavataan myös henkilökohtaisesti! Rakastamme sinua. Siunausta!
Ihmeesi odottaa sinua Turussa. Nähdään siellä!
HERÄTYKSEN LÄPIMURTO
Evankelista Hermes Falcao Jr.
Viemässä evankeliumia kansoille
Todista Jumalan ihmeitä
Koe Jumalan ihmeitä
www.revivalexplosion.com facebook: revivalexplosion
Radio- ja TV-työ
Brasilia, Suomi, Ranska, Norja, Englanti ja USA
Suomennos: Marianne Tenetz